hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նախագահ Արմեն Սարգսյանը պաշտոնից հրաժարականի դիմում կարող էր ներկայացնել ՀՀ վարչապետ Նիկոլ Փաշինյանի հետ ունեցած տարաձայնությունների պատճառով: Նման կարծիք հայտնում է քաղաքական մեկնաբան Արմեն Բաղդասրայանը՝ հիմնավորելով, որ Փաշինյանը Արմեն Սարգսյանին թույլ չէր տալիս իր կապերն օգտագործել հօգուտ Հայաստանի:
Արմեն Սարգսյանն հայտարարության իր տեքստում շեշտել էր, նախագահի հնարավորություններն ընկալվում են ոչ թե որպես առավելություն պետության համար, այլ՝ տարբեր քաղաքական խմբերի կողմից դիտարկվում են որպես իրենց սպառնացող վտանգ:
Արմեն Սարգսյանը, ըստ Բաղդասարյանի, ակնարկում է այնպիսի լիազորությունների մասին, որոնք հնարավոր է տալ քաղաքական որշմամբ, ինչպես, օրինակ, Նիկոլ Փաշինյանը տվեց Ռուբեն Ռուբինյանին՝ Թուրքիայի հետ  բանակցելու համար:
«Խոսքը ոչ թե սահմանադրական լիազորությունների մասին է, այլ գործող իշխանությունների քաղաքական կամքի: Եթե Նիկոլ Փաշինյանը ցանկանար նման լիազորություններ կտար, Արմեն Սարգսյանը դժգոհում է, որ Փաշինյանը իրեն նման հնարավորություն չի տալիս»:
Երևանի մամուլի ակումբի նախագահ Բորիս Նավասարդյանն էլ Արմեն Սարգսյանի հրաժարականին հաջորդող վտանագավոր հետևանքների մասին է ահազանգում: Ըստ նրա ՄԻՊ-ի և նախագահի պաշտոններում իշխանությունների կողմից ընդունելի թեկնածուների ընտրությունը պետությունը տանելու է միահեծան կառավարման:
«Ենթադրում եմ, որ ինչպես ՄԻՊ-ի դեպքում, այնպես նախագահի պաշտոնում ընտրվելու են անձիք, ովքեր լիակատար վստահություն ունեն Փաշինյանի և ՔՊ-ի կողմից, իշխանական ողջ համակարգն ամաբղջանում է մեկ քաղաքական ուժի կողմից»,- ասաց նա:
Բորիս Նավասարդյանը մի շարք պատճառներ է թվարկում, որոնք կարող էին լինել հրաժարականի հիմքեր:
«Պատճառ կարող է լինել միջազգային իրադարությունները, որի վրա ինքը որևէ ազդեցություն չի կարող ունենալ, Արմեն Սարգսյանն անգամ ԱԽ անդամ չէ, բայց պատասխանատվությունը կիսելու է, եթե արդյունքերը բարենպաստ չլինեն ՀՀ-ի համար: Չեմ բացառում, որ հրաժարականի պատճառը նաև առողջական խնդիրներն են»:
Հիշեցնենք՝ Նախագահ Արմեն Սարգսյանն պաշտոնավորելուց շուրջ չորս տարի անց, անսպասելի հրաժարական է ներկայացրել՝ երեկ երեկոյան տարածած հայտարարությամբ շեշտելով, որ համազգային ճգնաժամի մեջ ենք, իսկ «նախագահը չունի անհրաժեշտ գործիքներ՝ երկրի և ազգի համար ներկայիս բարդ ժամանակներում ազդելու ներքին և արտաքին քաղաքականության արմատական գործընթացների վրա»:
Հրաժարական ներկայացրած   Արմեն Սարգսյանն այժմ  արձակուրդում է, որոշ տեղեկությունների համաձայն Լոնդոնում է:  Նախագահականն ավելի վաղ տեղեկացրել էր, որ Արմեն Սարգսյանը հունվարի 18-ից է գտնվում կարճատև արձակուրդում։
Նախագահի աշխատակազմից հստակերցրել են, որ Արմեն Սարգսյանը բուժում է անցնում արտհերկրում՝ չնշելով երկրի անունը: «Արմեն Սարգսյանի՝ արտերկրում բուժզննում անցնելը պայմանավորված է այն հանգամանքով, որ նա տարիներ առաջ արտերկրում բուժման կուրսերի շնորհիվ հաղթահարել է ծանր հիվանդություն, որից հետո նա իր հիվանդության պատմությանը լավատեղյակ բժիշկների խմբի մշտական հսկողության տակ է: Ըստ անհրաժեշտության, նրանց ցուցումով նախագահ Սարգսյանը պարբերաբար մասնագիտացված բժշկական հետազոտություն է անցնում»:
Նախորդ նյութըԱրտահերթ զեկույց՝ հոգեբուժարաններում պահվողների իրավունքների խախտումների վերաբերյալ
Հաջորդ նյութըՄեղադրանքի կողմը քննության ողջ ընթացքում միջոցներ չի ձեռնարկել հրթիռների անպիտանիությունը ապացուցելու համար, համապատասխան փորձաքննություն չի կատարվել․ Դավիթ Տոնոյանի փաստաբանական խումբ
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Փաշինյանը մեկնել է Պրահա․ հանդիպումներ կունենա Էրդողանի և Ալիևի հետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.